armvectores/hy_wikipedia_2023 huggingface dataset:
Սոֆուս Յակոբսեն

Սոֆուս Յակոբսեն (նորվ.՝ Sophus Jacobsen, սեպտեմբերի 7, 1833(1833-09-07)[…], Հալդեն, Էստֆոլդ, Նորվեգիա - մայիսի 13, 1912(1912-05-13)[…], Դյուսելդորֆ, Հռենոսի պրովինցիա, Պրուսիայի թագավորություն, Գերմանական կայսրություն), նորվեգացի նկարիչ և բնանկարի վարպետ։


== Կենսագրություն և կարիերա ==
Սոֆուս Յակոբսենը ծնվել է 1833 թվականի սեպտեմբերի 7-ի նորվեգական Հալդեում։ Սկսած 1853 թվականից նկարիչն ապրել է գերմանական Դյուսելդորֆում։ Այս քաղաքում նա ուսանում է նորվեգացի նկարիչ Հանս Գուդեի մոտ։ Այստեղից շատ անգամներ է ճանապարհորդել դեպի հայրենիք, հետո դեպի Իտալիա և Ֆրանսիա և գերմանական այլ բնակավայրեր։ Ճամփորդելու ընթացքում Սոֆուս Յակոբսենը բազմաթիվ էտյուդներ է անում՝ բնությունից ներշնչված։ Հետագայում այդ էտյուդները հիմք դարձան, որպեսզի նկարիչը վրձնի իր կտավները։ Սոֆուս Յակոբսենը վարպետորեն էր նկարում բնանկարներ և աչքի էր ընկում բնականություն հաղորդելու ունակությամբ։
Սկզբնական ժամանակահատվածում Սոֆուս Յակոբսենը գերապատվություն էր տալիս միայն Նորվեգիայի ծովային տեսարաններին և լանդշաֆտներին՝ կտավին հանձնելով այդ տեսարանները հիմնականում արևային և լուսնային լուսավորվածությամբ ողողված։ Հետո սկսեց նկարել նաև աշնանային և ձմեռային տեսարաններ՝ հիմնականում գերմանական տարածաշրջանին բնորոշ։ Իր Վենետիկին նվիրված շարքում, որը լուսնի լուսավորվածությամբ է նկարված, բավականին նմանություն ունի գերմանացի նկարիչ Օսվալդ Ախենբախի նկարներին։
Սոֆուս Յակոբսենն իր մահկանացուն կնքել է յոթանասունութ տարեկան հասակում՝ Դյուսելդորֆում, 1912 թվականի մայիսի 13-ին։


== Ստեղծագործություններ ==
Առավելապես հայտնի են Սոֆուս Յակոբսենի ներքոհիշյալ ստեղծագործությունները, որոնք հիմնականում արված են յուղաներկերով՝ կտավի վրա. :

«Էյֆելի տեսարանը» (1861 թվական)
«Լուսնկա գիշեր նորվեգական ափերին» (1867 թվական)
«Լուսնկա երեկոն Վենետիկում»
«Աշնանային լանդշաֆտ» (Օսլոյի ազգային պատկերասրահ)
«Լապլանդացիները եղջերուների որս կատարելիս»


== Պատկերասրահ ==

		
		


== Ծանոթագրություններ ==


== Գրականություն ==
«Якобсен, Софус»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Աստերոիդների ցանկ (247001-247100)

Աստերոիդների ցանկ (246901-247000)  • Աստերոիդների ցանկ  • Աստերոիդների ցանկ (247101-247200)
 Աստերոիդների ցանկ (246901-247000)  • Աստերոիդների ցանկ  • Աստերոիդների ցանկ (247101-247200)
Արարատ Գրիգորյան

Արարատ Գրիգորյան(հոկտեմբերի 3, 1985(1985-10-03), Սիսիան, Հայկական ԽՍՀ, ԽՍՀՄ), հայ քաղաքական պետական գործիչ, ՀՀ Վայոց ձորի մարզպետ (2019 հոկտեմբերի 31-ից)։


== Կենսագրություն ==
Արարատ Գրիգորյանը ծնվել է 1985 թվականի հոկտեմբերի 3-ին Սյունիքի մարզի Սիսիան քաղաքում։ 2002 թվականին ավարտել է Եղեգնաձոր քաղաքի 2-րդ միջնակարգ դպրոցը։ 2002-2009 թվականներին սովորել է ԵՊՀ իրավաբանական  ֆակուլտետում, ստացել է բակալավրի կոչում։ 2003-2005 թթ ծառայել է ՀՀ-ում ռուսական սահմանապահ զորքերում, զինվորական կոչումը՝ ավագ հրաձիգ, եֆրեյտոր։
2009-2011 թվականներին սովորել ՀՀ պետական կառավարման ակադեմիայում իրավագիտություն մասնագիտացմամբ, ստանալով մագիստրոսի կոչում։ 2011-2014 սովորել է Ռուս-Հայկական (Սլավոնական) համալսարանի ասպիրանտուրայում մասնագիտացումը` քաղաքացիական իրավունք, գործարարական իրավունք, աշխատանքային իրավունք, ընտանեկան իրավունք, միջազգային մասնավոր իրավունք։ Որակավորումը՝ իրավաբան (մագիստրոսի աստիճան)։
Տիրապետում է անգլերեն, ռուսերեն, ֆրանսերեն լեզուներին։


== Հասարակական-քաղաքական գործունեություն ==
14.07.2012թ-ից առ 31.10.2019 -ը ծավալել է փաստաբանական գործունեություն08.01.2017-30.12.2018թթ.  աշխատել է ՀՀ փաստաբանների պալատի հանրային պաշտպան  գրասենյակի փաստաբան (հանրային պաշտպան)
10.08.2011- 30.12.2016թթ. աշխատել է  ՀՀ մշակույթի նախարարության «Պատմամշակութային ժառանգության գիտահետազոտական կենտրոն» պետական ոչ առևտրային կազմակերպությունում, որպես իրավաբան-խորհրդատու
01.02.2015-01.12.2015թթ աշխատել է  Ա/Ձ Իշխան Անտոնյանի հետ, որպես իրավախորհրդատու, փաստաբան (համատեղությամբ);
14.02.2014-10.09.2014թթ. աշխատել է ՀՀ ոստիկանության կրթահամալիրի ակադեմիայում, որպես քաղաքացիական իրավունք առարկայի դասախոս
07.04.2010- 03.08.2011թթ. աշխատել է Ա/Ձ Բագրատ Գրիգորյանի հետ, որպես իրավախորհրդատու
2019թ. Հոկտեմբերի 31-ին նշանակվել է ՀՀ Վայոց ձորի մարզպետ։
Կուսակցական պատկանելությունը՝ անկուսակցական։


== Անձնական տվյլաներ ==
Ամուսնացած է, ունի մեկ որդի։


== Փաստեր ==
2019 թվականի դեկտեմբերին «Իրավաբանների և հոգեբանների միջազգային ասոցիացիա»-ի հարցումների համաձայն Արարատ Գրիգորյանը ճանաչվել է տարվա լավագույն մարզպետ։


== Ծանոթագրություններ ==
Խոլմ (գյուղ, Դեմիդովսկի շրջան)

Անվան այլ կիրառումների համար տե՛ս՝ ԽոլմԽոլմ (ռուս.՝ Холм), գյուղ Ռուսաստանի, Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 279 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վորոնովո (գյուղ, Օստաշկովսկի շրջան)

Անվան այլ կիրառումների համար տե՛ս՝ ՎորոնովոՎորոնովո (ռուս.՝ Вороново), գյուղ Ռուսաստանի Տվերի մարզի Օստաշկովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
1561

1561 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 1561 թվականն է, 
XVI դարի 61-րդ տարին։


== Դեպքեր ==
Մադրիդը հռչակվեց Իսպանիայի մայրաքաղաք


== Ծնունդներ ==


== Մահեր ==
Ֆրանսիայի բաց առաջնության տղամարդկանց զուգախաղ 2015

Ֆրանսիայի բաց առաջնության տղամարդկանց զուգախաղ 2015, թենիսի տղամարդկանց զուգախաղի մրցաշար, թենիսի հիմնական՝ Մեծ Սաղավարտի, մրցաշարերից մեկը։ Անց է կացվել 2015 թվականի մայիսի 24-ից մինչև հունիսի 7-ը, Փարիզի  «Stade Roland Garros» («Ռոլան Գարրոս մարզադաշտ») համալիրում, Ֆրանսիա։
Ժյուլիեն Բենետիոն և Էդուարդ Ռոժեր Վասելինը մրցաշարի գործող չեմպիոններն էին, սակայն չէին պաշտպանում տիտղոսը, քանի որ միասին հանդես չէին գալիս։ Բենետիոն հրաժարել էր մրցաշարին մասնակցելուց ոտքի վնասվածքի պատճառով, իսկ Ռոժեր Վասելինը հանդես էր գալիս Գիլիերմո Գարսիա Լոպեսի հետ և երրորդ շրջանում պարտություն են կրել Իվան Դոդիչին և Մարսելո Մելոյին։
Իվան Դոդիչը և Մարսելո Մելոն հասել են մինչև եզրափակիչ և եզրափակիչում համառ պայքարում, 6-7(5-7), 7-6(7-5), 7-5 հաշվով հաղթանակ տանելով Բոբ և Մայք Բրայանների նկատմամբ, նվաճել են մրցաշարի հաղթողի տիտղոսը։


== Դասակարգում ==


== Հատուկ հրավիրվածներ (WC) ==


== Հիմնական ցանց ==
Հապավումներ
Q - Որակավորված
WC - Wild card, Ջոկեր
LL - Երջանիկ անհաջողակ
PR - Պաշտպանված վարկանիշ


=== Քառորդ եզրափակիչ ===


=== Կիսաեզրափակիչ ===


=== Եզրափակիչ ===


== Ծանոթագրություններ ==


== Աղբյուրներ ==
Պաշտոնական կայք
Լուսանկարներ Ռոլան Գարոսից
Տղամարդկանց զուգախաղի մրցաշարի արդյունքներ
Մրցաշարի պրոֆիլը ATP կայքում
Ֆրանսիայի բաց առաջնության տղամարդկանց զուգախաղի մրցաշարի հաղթողներն ու եզրափակիչի մասնակիցները
Արևելք (տարածաշրջան)

Անվան այլ կիրառումների համար տե՛ս՝ Արևելք (այլ կիրառումներ)Արևելք` ավանդաբար այն ցույց է տալիս Եվրոպայի նկատմամբ դեպի արևելք գտնվող աշխարհի մասը։ Հիմնականում դա գործածվում է Ասիա աշխարհամասի վերաբերյալ։ Իր հերթին, Արևելք հասկացությունը բաժանվում է ըստ տարածաշրջանների` Հեռավոր Արևելք, Մերձավոր Արևելք և Միջին Արևելք նշանակումների։
Գիշերահավասարի օրերին Արեգակը ծագում է արևելքի կետում։ Երկնոլորտի վրա արևելքի կետը մաթեմատիկական հորիզոնի և երկնային հասարակածի հատման երկու կետերից մեկն է։
Հայաստանն ըստ այդ բաժանումների, Միջին Արևելքի երկիր է։
Արևելք հասկացությունը, բացի աշխարհագրական նշանակության, ունի նաև մշակույթ բնութագրող իմաստ։
(2724) Օրլով

(2724) Օրլով (անգլ.՝ Orlov), աստերոիդ աստերոիդների հիմնական գոտում։ Հայտնաբերվել է 1978 թվականի սեպտեմբերի 13-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,923741 ա. մ., առավելագույնը մոտենում է 2,5624 ա. մ. հեռավորության վրա և հեռանում 3,285 ա. մ.։ Արեգակի շուրջ մեկ ամբողջական պտույտ է կատարում 1826,03 երկրային օրվա ընթացքում, իր ուղեծրով շարժվելով միջինում 0,19715 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,98° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2724) Օրլով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սոտնիկովո (գյուղ, Կրասնինսկի շրջան)

Սոտնիկովո (ռուս.՝ Сотниково), գյուղ Ռուսաստանի Լիպեցկի մարզի Կրասնինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Եղիշե Ամատունի

Եղիշե եպիսկոպոս Ամատունի (5-րդ դար - 5-րդ դար), հայ հոգևորական, Ամատունյաց եպիսկոպոս։


== Կենսագրություն ==
Եղբայր եպիսկոպոսը մասնակցել է 449 թվականին տեղի ունեցած Արտաշատի ժողովին, որը հրավիրվել էր Պարսից հազարապետ Միհրներսեհի նամակին պատասխանելու համար։ Հայերի հավատափոխության մասին այդ հրովարտակը ուղարկվել էր «Հայոց բոլոր մեծամեծներին», որտեղ նշվում էր, որ եթե հայերն ընդունեն զրադաշտականությունը, վրացիներն ու աղվանները կհետևեն նրանց օրինակին։ Հրովարտակում հազարապետը հայտնում էր, որ նախարարները երկու տարբերակ ունեն, կամ կետ առ կետ պիտի պատասխանեն նամակին և կամ գնան Տիզբոն ու ներկայանան Մեծ ատյանին։
Հրովարտակին պատասխանելու նպատակով գումարվում է Արտաշատի ժողովը, որին մասնակցում են Մարզպանական Հայաստանի բոլոր գավառների նախարարներն ու հոգևորականները՝ այդ թվում և Ամատունիքի եպիսկոպոս Եղիշեն։


== Ծանոթագրություններ ==
Նյոյի սյուր Սեն

Նյոյի սյուր Սեն (ֆր.՝ Neuilly-sur-Seine)՝ համայնք Օ-դը-Սեն դեպարտամենտում, հարավում կից է Բուլոնյան անտառին, Փարիզի արևմտյան ծայրամասին։ Բնակչությունը՝ 60 հազար 341 մարդ (2008 թվականի տվյալներով)։
Նյոյի գլխավոր փողոցը Շառլ դե Գոլի անվան պողոտան է, որը հանդիսանում է Ելիսեյան դաշտերի շարունակությունը։ Սենայով դեպի Նյոյի տարածված է 18-րդ դարի կամուրջ՝ այն ժամանակների ինժեներական մտքի ակնառու հուշարձանը։ (լայնացրել են 1935-1940-ական թվականներին)։ Ֆրանցիսկ 1-ինի Բուլոնյան  դղյակը չի պահպանվել :
20-րդ դարում այդ տարածքն ապաստան էր դարձել Փարիզի մեծահարուստների, հատկապես գործարարների և ստեղծագործական մտավորականների համար։ 1919 թվականի նոյեմբերի 27-ին Նյոյի սյուր Սենում Բուլղարիայի և Անտանտի երկրների միջև կնքնվեց Նեյիսյան պայմանագիրը։


== Անհատականություններ ==
Նյոյի սյուր Սենում ծնվել են Պոլ Գրիմոն, Ժան Պոլ Բելմոնդոն, Ֆրեդերիկ Բեգբեդերը և Լյուքսեմբուրգի արքայադուստր Սիսիլլան, իսկ մահացել են Վինձորի դուքս (Մեծ Բրիտանիայի նախկին թագավոր Էդուարդ 8-րդը), Գեորգի Գյուրջիևը, Վասիլի Կանդինսկին։
Նյոյի հին գերեզմանատանը թաղված են նկարիչ Պիեռ Պյուվի դը Շավան, գրողներ՝ Անատոլ Ֆրանսը, Անդրե Մորուան, ռեժիսոր Ռենե Կլերը։ Նկարիչ Վասիլի Կանդինսկին թաղված է Նյոյի նոր գերեզմանատանը, որը տեղակայված է Պյուտո և Նանտեր համայնքների տարածքներում։

Լալոնդ Բրիս՝ քաղաքական գործիչ, բնապահպան։
Ֆրեդերիկ Բեգբեդեր՝ ժամանակակից ֆրանսիացի վիպասան, հրապարակախոս, գրական քննադատ և խմբագիր։
Վիլլեմս Ֆլորան  (1823-1905-ական թվականներ)՝ բելգիացի գեղանկարիչ։
Անաիս Նին՝ ամերիկացի և ֆրանսիացի գրող։
Պոլ Գրիմո՝ ֆրանսիացի ծաղրանկարիչ, նկարիչ, գրող։
Բելմոնդո Ժան Պոլ՝ ֆրանսիացի դերասան։
Միլոն Լուի՝ (1766 - 1845- ական թվականներ)՝ բալետմայստեր, մահացել է Նյոյի սյուր Սենում։
Մոնտերլան Հանրի դե՝ ֆրանսիացի գրող, դրամատուրգ։


== Ծանոթագրություններ ==
Թլիակղանա

Թլիակղանա (վրաց.՝ თლიაყანა), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 1060 մետր բարձրության վրա։ Շրջկենտրոն Գորիից հեռու է 25 կմ։


== Ծանոթագրություններ ==
Իտապերունայի գավառ

Իտապերունայի գավառ (պորտ.՝ Microrregião de Itaperuna), գավառ Բրազիլիայի Ռիո դե Ժանեյրո նահանգում։ Մտնում է Ռիո դե Ժանեյրո նահանգի հյուսիսարևմտյան մարզի մեջ։ Բնակչությունը կազմում է 191 224 մարդ՝ 2006 թվականի տվյալներով։ Զբաղեցնում է 3128,656 կմ² տարածք։ Բնակչության խտությունը՝ 61,1 մարդ/կմ²։


== Վիճակագրություն ==
Համախառն ներքին արտադրանքը 2003 թվականին կազմել է 1 095 932 319,00 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 5895,92 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)


== Գավառի կազմ ==
Գավառի կազմի մեջ են մտնում հետևյալ համայնքները.

Բոն Ժեզուս դու Իտաբապոանա
Իտալվա
Իտապերունա
Լաժի դու Մուրիաե
Նատիվիդադի
Պորսիունկուլա
Վարրի Սայ
Արենա Պո

Արենա Պո (իտալերեն՝ Arena Po) ` կոմունա Իտալիայի Լոմբարդիա մարզի Պավիա գավառում։
Բնակչությունը կազմում է 1572 մարդ։ Խտությունը կազմում է 71 մարդ/կմ²։ Տարածքը 22 կմ² է։ Փոստային ինդեքս` 27040։ Հեռախոսային կոդ՝ 00385։


== Ծանոթագրություններ ==
Կատերինովկա (գյուղ, Մարյինի շրջան)

Անվան այլ կիրառումների համար տե՛ս՝ ԿատերինովկաԿատերինովկա (ուկրաիներեն՝ Катеринівка), գյուղ Ուկրաինայի Դոնեցկի մարզի Մարյինի շրջանում։
2001 թվականի տվյալներով Կատերինովկա գյուղում բնակվում էր 778 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արուտ

Արուտ, լեռ հիշատակված ասուրական սեպագրերում։ Ըստ դրանց արուտը գտնվում էր Կիրհու երկրամասում, որի բնակիչները ասուրական հարձակման ժամանակ ապաստանել էին այդ լեռան շրջանում։ Արուտը հիշեցնում է Թգլատպալասար թագավորի հիշատակած Արումա անունը։


== Ծանոթագրություններ ==
Ժոնգլյոր

Ժոնգլյոր, ֆրանսերեն է. նշանակում է կատակաբան, զվարճաբան։ Ժոնգլյորի արվեստի ակունքները կապված են ժողովրդական երկրագործական ծեսերի և խաղերի հետ։ Նրանք հանդես են եկել որպես երգիչներ, երաժիշտներ, աճպարարներ։ XI դարից դառնալով պրոֆեսիոնալ կատարողներ՝ համախմբվել են քաղաքներում, իսկ XIII դարից որոշ երկրներում միավորվել են «Եղբայրություն» կազմակերպության մեջ։ Երկար ժամանակ ժոնգլյորները եղել են աշխարհիկ երաժշտության միակ ներկայացնողներն ու մասնագետ նվագածուները։ Ժոնգլյորները կոչվել են նաև հիստրիոններ (վաղ միջնադարում՝ ժողովրդական թափառաշրջիկ դերասաններ)։ Ժոնգլյորին արվեստով նման են շպիլմանները՝ Գերմանիայում, ֆրանտները՝ Լեհաստանում, սկոմորոխները՝ Ռուսաստանում, Մենեստրենները՝ Անգլիայում և Ֆրանսիայում, գուսանները՝ Հայաստանում։


== Պատմություն ==
Ժոնգլյորների արվեստի հիման վրա ստեղծվել է կրկեսային ժանրը՝ ժոնգլյորությունը։ Կրկեսում ժոնգլյորը մի քանի առարկայով (գնդակներ, գլխարկներ, մականներ, ջրով լի ամաններ, օղակներ և այլն) ձեռնածություն անող արտիստն է։ Կրկեսի այս ժանրը գոյություն է ունեցել Հին Եգիպտոսում, Հին Չինաստանում, Հին Հունաստանում և Հին Հռոմում։ Ժոնգլյորները հանդես են գալիս միայնակ, զույգերով կամ խմբով։
Ժոնգլյորությունը պահանջում է արագ շարժումներ, որոնք մշակվում են տևական փորձերի շնորհիվ։


== Ժոնգլյորությունը Հայաստանում ==
Հայկական կրկեսում տարբեր տարիների այդ ժանրում են ստեղծագործել Նազի Շիրայը, Ռազմիկ Նիկողոսյանի ժոնգլյորների խումբը։ Ձեռնածու Սոս Պետրոսյանն իր «Հայկական ժողովրդական խաղեր» համարում օգտագործել է դհոլներ, զուռնա, դուդուկ և երաժշտական այլ գործիքներ։ Հետագայում այդ համարն ավելի կատարելագործել է Սոս Պետրոսյան-կրտսերը։ Աճպարարությունը նույնպես կրկեսային ժանր է՝ ժոնգլյորության տարրերով։ Հանրաճանաչ են աճպարար-ձեռնածու, ԽՍՀՄ ժողովրդական արտիստ Հարություն Հակոբյանը (1918 – 2005 թվականներ) ու նրա որդին՝ Հմայակ Հակոբյանը (ծնվել է 1956 թվական), և ուրիշներ։


== Արտաքին հղումներ ==
Հայկական հանրագիտարան
Դատական գրագիր

Դատական գրագիր (հայտնի է նաև որպես արձանագրող  կամ սղագրող), դատական նիստի սղագրական արձանագրությունն իրականացնող անձ։ Դատական նիստի ավարտին սղագրողը արտագրում է աուդիոձայնագրությունը կամ սղագրությունը և փոխանցում դատարանի քարտուղարին։ Ստորին տեսչություններում դատարանի քարտուղարը և դատական գրագիրը հաճախ միևնույն դեմքն են։ 
ԱՄՆ-ում սովորական դատարաններում կարող են աուդիոձայնագրություն վարել, բայց բարձրագույն նահանգային դատարաններում, որտեղ զբաղվում են քրեական գործերով և բազմամիլիոնանոց քաղաքացիական հայցերով, սովորաբար օգտագործվում են արձանագրությունների վարման ավանդական եղանակները (այնտեղ արձանագրողի մասնագիտությունը կոչվում է «court reporter»)։ Երկրում դատական արձանագրողների թիվը գերազանցում է 15 հազարը։ Ձայնագրման մեթոդներից են սղագրությունը, ստենոտիպը, ստենոմասկան և ձայնագրումը։


== Ծանոթագրություններ ==


== Արտաքին հղումներ ==
https://www.cookandwiley.com/2013/07/24/how-court-reporting-has-changed-over-the-years/
https://web.archive.org/web/20180819105158/http://www.nvcra.org/sitepage.asp?page=CareersinCourtReporting
Նիկիտսկոե (գյուղ, Տալդոմսկի շրջան)

Անվան այլ կիրառումների համար տե՛ս՝ ՆիկիտսկոեՆիկիտսկոե (ռուս.՝ Никитское), գյուղ Ռուսաստանի Մոսկվայի մարզի Տալդոմսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արփա (այլ կիրառումներ)

Արփա եզրը կարող է ունենալ հետևյալ կիրառումները՝

Արփա՝ գետ Հայաստանում
ԱՐՓԱ հիմնարկ՝ հայ սփյուռքի կողմից ստեղծած շահույթ չհետապնդող կազմակերպություն
Մյորթ և Մոզել

Մյորթ և Մոզել (ֆրանսերեն՝ Meurthe-et-Moselle), դեպարտամենտ Ֆրանսիայի հյուսիս-արևելքում։ 

Մյորթ և Մոզել դեպարտամենտի կարգային թիվն է՝ 54։


== Պատմական տեղեկություններ ==

Մյորթ և Մոզել դեպարտամենտն ստեղծվել է 1871 թ. ֆրանս-պրուսական պատերազմից հետո։
Մյորթ և Մոզելի և Մոզելի ներկայիս սահմանը եղել է Ֆրանսիան և Գերմանիան իրարից բաժանող սահման 1871 թվականից մինչև 1919 թվականները, այնուհետև՝ 1940 թվականի և 1944 թվականի միջև ընկած ժամանակահատվածում։ Միակ հաջորդ փոփոխությունը տեղի է ունեցել 1997 թվականին։


== Աշխարհագրական տվյալներ ==

Սահմանակից է Մյոզ, Վոգեզներ, Մոզել, Ստորին Ռեն դեպարտամենտներին, հյուսիսում՝ Լյուքսեմբուրգին և Բելգիային։
Դեպարտամենտը հյուսիսից հարավ ձգվում է 130 կմ, լայնությունը 7-ից 103 կմ է։
Գլխավոր գետերն են՝ 

Մոզել
Մյորթե
Շյեր
ՎեզուզՏարածքը 5246 քառ.կմ է, ունի 594 համայնք։


== Արտաքին հղումներ ==
Պաշտոնական կայք Archived 2003-02-18 at the Wayback Machine.
Ծիփրանի

Ծիփրանի (վրաց.՝ წიფრანი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1400 մետր բարձրության վրա։ Շրջկենտրոն Դուշեթից հեռու է 23 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 24 մարդ։


== Ծանոթագրություններ ==
Իգնոստիցիզմ

Իգնոստիցիզմ (անգլ.՝ Ignosticism) կամ իգթեիզմ, աստվածաբանության վերաբերյալ տեսակետ, ըստ որի աստվածաբանության վերաբերյալ յուրաքանչյուր այլ տեսակետը (ընդգրկելով ագնոստիցիզմը) Աստծո/աստվածների և այլ աստվածաբանական կոնցեպցիաների վերաբերյալ չափից շատ անհիմն ենթադրությունների է անում։ «Իգնոստիցիզմ» եզրը գործածության մեջ է մտցրել հումանիստական հուդայականություն հիմնադիր Շերվին Վայնը։


== Գրականություն ==
Conifer Steven J. (June 2002)։ «Theological Noncognitivism Examined»։ The Interlocutor 4։ Արխիվացված է օրիգինալից 2004-01-23-ին։ Վերցված է մայիսի 24, 2007 
Drange Theodore (1998)։ «Atheism, Agnosticism, Noncognitivism»։ Internet Infidels։ Վերցված է 2007-03-26 
Kurtz Paul (1992)։ The New Skepticism: Inquiry and Reliable Knowledge։ Buffalo: Prometheus Books։ ISBN 0-87975-766-3 
Rauch Jonathan (2003)։ «Let It Be»։ The Atlantic 291 (4)։ Վերցված է 2007-05-24 
Spiegel Irving (1965-06-20)։ «Jewish 'Ignostic' Stirs Convention; Dropping of 'God' in Service Deplored and Condoned»։ New York Times։ էջ 62
Արարիպինայի գավառ

Արարիպինայի գավառ (պորտ.՝ Microrregião de Araripina), գավառ Բրազիլիայի Պերնամբուկու նահանգում։ Մտնում է Սերտան Պարանամբուկու նահանգ (գավառ)ի մեջ։


== Գավառի կազմ ==
Գավառի կազմի մեջ են մտնում հետևյալ համայնքները.

Արարիպինա
Բոդոկո
Էշու
Գրանիտու
Իպուբի
Օրիկուրի
Տրինդադի
Վրացական սովետական հանրագիտարան

Վրացական սովետական հանրագիտարան (վրաց.՝ ქართული საბჭოთა ენციკლოპედია, ქსე), վրացալեզու առաջին բազմակողմանի հանրագիտարանը։ Լույս է տեսել 1965 թվականի սեպտեմբերի 24-ին։ Բաղկացած է 12 հատորից։
Վերջին՝ 12-րդ հատորը, որը բացառապես նվիրված է Վրացական ՍՍՀ-ին, լույս է տեսել ինչպես վրացերենով, այնպես էլ ռուսերենով։


== Խմբագրական տան ներկայացուցիչներ ==
1965 - 1992 թթ. - Իրակլի Աբաշիձե
1992 - 2006 թթ. - Ավթանդիլ Սաղվարելիձե
2006 թ.-ից. - Զուրաբ ԱբաշիձեԳլխավոր խմբագիրն է Ռոին Մետրևելին։


== Տես նաև ==
Հայկական սովետական հանրագիտարան


== Արտաքին հղումներ ==
ქართული ენციკლოპედია_Georgian Encyclopedia
Սպիտակ (գետ, Փամբակի վտակ)

Անվան այլ կիրառումների համար տե՛ս՝ Սպիտակ (այլ կիրառումներ)Սպիտակ, գետ Հայաստանի Լոռու մարզում։ Սկիզբ է առնում Փամբակի լեռների հյուսիսային լանջերից և Սպիտակ քաղաքից արևելք աջից միախառնվում Փամբակ գետին։ Երկարությունը 10 կմ։


== Ծանոթագրություններ ==
Արամ Կոջոյան

Արամ Կարապետի Կոջոյան (հունվարի 4, 1889(1889-01-04), Վլադիկավկազ, Ռուսական կայսրություն - օգոստոսի 31, 1964(1964-08-31), Թբիլիսի, Վրացական ԽՍՀ, ԽՍՀՄ), հայ գեղանկարիչ։
Գեղանկարիչ Հակոբ Կոջոյանի եղբայրը։


== Կենսագրություն ==
1930 թվականին ավարտել է Թիֆլիսի գեղարվեստի ակադեմիան։ 1928 թվականից մասնակցել է ցուցահանդեսների։ 1945 թվականից զբաղվել է մանկավարժությամբ։ Աշխատանքներից գտնվում են Հայաստանի ազգային պատկերասրահում։


== Ստեղծագործություններ ==
Դիմանկարներ`

Ակակի Ծերեթելի
Շոթա Ռուսթավելի
Մաքսիմ Գորկի
Վլադիմիր Մայակովսկի
Մկրտիչ ԱրմենՀեղինակ է գրքերի նկարազարդումների`

Հայկական ժողովրդական ստեղծագործություն «Քնարերգություն և վիպերգություն» գրքի ռուսական հրատարակչության շապկանկարը
Հովհաննես Թումանյանի «Ընտիր երկեր» գրքի ռուսական հրատարակության «Անուշ»-ի գլխազարդը
Հովհաննես Թումանյանի «Ընտիր երկեր» գրքի ռուսական հրատարակության «Անուշ»-ի շմուց տիտուլը
Հովհաննես Թումանյանի «Ընտիր երկեր» գրքի ռուսական հրատարակության «Անուշ»-ի վերջնանկարը


== Ծանոթագրություններ ==
Վախտանգիսի

Վախտանգիսի (վրաց.՝ ვახტანგისი), գյուղ Վրաստանում։ Գտնվում է Քվեմո Քարթլիի մարզի Գարդաբանի շրջանում։


== Դիրք ==
Գյուղը գտնվում է ծովի մակարդակից 270 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 2375 մարդ։


== Ծանոթագրություններ ==
Դանիլովկա (գյուղ, Մելեուզովսկի շրջան)

Անվան այլ կիրառումների համար տե՛ս՝ ԴանիլովկաԴանիլովկա (ռուս.՝ Даниловка, բաշկիրերեն՝ Даниловка), գյուղ Ռուսաստանի Բաշկորտոստան հանրապետության Մելեուզովսկի շրջանի կազմում։
Բնակչությունը 2009 թվականին գրանցված տվյալներով կազմում էր 434 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռումինական աթենեում

Ռումինական աթենեում (ռումիներեն՝ Ateneul Român), համերգասրահ Ռումինիայի մայրաքաղաք Բուխարեստում։ Քաղաքի կողմնորոշիչ գլխավոր օբյեկտներից է։ Ներկայումս Բուխարեստի գլխավոր համերգասրահն է, ամենամյա միջազգային փառատոի անցկացման վայրը։ 1889  թվականից Բուխարեստի՝ Ջորջե Էնեսկուի անվան ֆիլհարմոնիկ նվագախմբի գլխավոր բեմահարթակն է։


== Պատմություն ==
1865 թվականին մշակույթի ու գիտության ռումինացի մի շարք գործիչներ հիմնել են «Աթենեում» (Atheneum) մշակութային միությունը։ Արվեստին ու գիտությանը ծառայելու նպատակով 1888 թվականին Բուխարեստում հիմնադրվել է Ռումինական աթենեումը։
Շենքը, որը կառուցվել է ճարտարապետ Ալբերտ Գալերոնի նախագծով և Վալախաիայի բոյարական ազնվական Վակարեսկուի ֆինանսական միջոցներով, հանդիսավոր բացվել է 1888 թվականին, չնայած հարդարման որոշ աշխատանքներ շարունակվել են նաև մինչև 1897 թվականը։ Շինարարության համար միջոցների մի մասը բաց հավաքագրմամբ շարունակվել է 28 տարի։ Ռումինիայում մինչ օրս հիշվում է կոչը․ «Նվիրաբերի՛ր մեկ լեյ Ատենեումի համար»։
Ավստրո-Հունգարիայի կազմալուծումից հետո՝ 1919 թվականի դեկտեմբերի 29-ին, Աթենեումը դարձել է ռումինացի առաջավոր գործիչների համաժողովների կազմակերպման վայր, որոնք հայտարարել են Բեսարաբիայի, Տրանսիլվանիայի և Բուկովինայի՝ Ռումինիայի թագավորությանը միավորման որոշման վավերականացան մասին (Մեծ Ռումինիա)։


== Աթենեումի շենք ==
Շքեղ զարդարանք ունեցող, գմբեթաձև, ձևով կլորավուն շենքը կառուցված է նեոկլասիցիզմի ոճով՝ ռոմանտիզմի տարրերով։ Շինության առաջ ձևավորված է ոչ մեծ այգի, որտեղ խոյանում է ռումինացի բանաստեղծ Միհայ Էմինեսկուի արձանը։
Ներսում՝ առաջին հարկում, կա հանդիսությունների մեծ սրահ, իսկ վերևում հանդիսասրահ՝ նախատեսված 600 տեղի համար։
Շրջանաձև պատի ներսի կողմը զարդարում է նկարիչ Կոստին Պետրեսկուի ֆրեսկոն, որն ունի 70 մ երկարություն և 3 մ լայնություն։ Այն պատկերում է Ռումինիայի պատմության առավել կարևոր դրվագները՝ սկսած հռոմեացի կայսր Տրայանոսի կողմից Դակիան նվաճելուց մինչև 1918 թվականին Մեծ Ռումինիայի ստեղծումը։ Ֆրեսկոն բաժանված է 25 սյուժեների։ Նկարիչը ֆրեսկոյի աշխատանքը սկսել է 1933 թվականին, և այն հանդիսավոր ձևով հանրությանն է ներկայացվել 1939 թվականի մայիսի 26-ին։
1935 թվականին Ջորջե Էնեսկուի նախաձեռնությամբ հավաքագրվել են միջոցներ, և սկսվել է Աթենեումի գլխավոր սրահում երգեհոնի տեղադրման աշխատանքը։ Ի պատիվ աշխատանքի ավարտի՝ 1939 թվականի ապրիլի 22-ին հանդիսավոր համերգ է կազմակերպվել Վիեննայի երաժշտության և կատարողական արվեստի համալսարանի տնօրեն Ֆրանդ Շյուտցի մասնակցությամբ։
1992 թվականին կատարվել են վերականգնողական աշխատանքներ՝ 9 միլիոն եվրո արժողությամբ։ Միջոցները հավասարաչափ տրամադրել են Ռումինիայի կառավարությունը և Եվրոպայի խորհրդի զարգացման բանկը։
Ռումինական աթենեումը ներկայումս ռումինական մշակույթի խորհրդանիշն է։ 2007 թվականին այն ընդգրկվել է Եվրոպական ժառանգության ցանկում։


== Պատկերասրահ ==

		
		
		
		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Ջորջե Էնեսկուի անվան ֆիլհարմոնիկ նվագախմբի(ռում.)
1714

1714 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 1714 թվականն է, 
XVIII դարի 14-րդ տարին։


== Դեպքեր ==


== Ծնունդներ ==
Հունվարի 1-Քրիստիոնաս Դոնելայտիս, լիտվացի բանաստեղծ (վ. 1780)
Հունվարի 26-Ժան Բատիստ Պիգալ, ֆրանսիացի քանդակագործ (վ. 1785)
Քրիստոֆ Գլյուկ - ավստրիացի կոմպոզիտոր, դիրիժոր (վ. 1787)


== Մահեր ==
Աղեքսանդր Ա Ջուղայեցի, Հայոց կաթողիկոս 1706 թվականից
Կայնոզոյի դարաշրջան

Կայնոզոյի դարաշրջան կամ կայնոզոյ (հունարեն՝ καινός (kainos) - նոր և ζωή (zoe) - կյանք), երկրակեղևի շերտագրական սանդղակի ամենավերին խումբը և երկրագնդի պատմության՝ դրան համապատասխանող նորագույն դարաշրջանը։
Անվանումն առաջարկել է անգլիացի երկրաբան Զ. Ֆիլիպսը 1841 թվականին։ Բաժանվում է պալեոգենի, նեոգենի և անթրոպոգենի (չորրորդական) ժամանակաշրջանների։ Ընդհանուր տևողությունը մոտ 60-70 միլիոն տարի է, որից պալեոգենին ընկնում է 40-45, նեոգենին ՝ 20-25, իսկ անթրոպոգենին՝ 0, 6-1, 7-ից մինչև 3, 5 միլիոն տարի։
Կայնոզոյի դարաշրջանում ձևավորվում են ժամանակակից մայր ցամաքներն ու օվկիանոսները։ Դարաշրջանի սկզբում ավարտվում է տակավին մեզոզոյում սկսված հարավային Գոնդվանա մայրցամաքային զանգվածի մասնատումը, և իրենց այժմյան տեսքն են ստանում Հարավային Ամերիկայի, Աֆրիկայի, Հնդկաստանի, Ավստրալիայի և Անտարկտիդայի մայրցամաքային բեկորները։ Դրանց միջև ձևավորվում են Ատլանտյան և Հնդկական օվկիանոսները։
Ուժգին լեռնակազմական գործընթացներ են կատարվում Խաղաղօվկիանոսյան գեոսինկլինալային գոտում (Կամչատկա-Կուրիլյան աղեղ, Ֆիլիպիններ և այլն)։ Առաջանում են ցամաքային և օվկիանոսային տիպի ռիֆտային զոնաներ։
Կայնոզոյի դարաշրջանի տեկտոնական շարժումները բնականաբար ուղեկցվում են հզոր հրաբխականությամբ։
Կայնոզոյի կարևոր ֆիզիկաաշխարհագրական գործընթացներից են մայրցամաքային սառցապատումները, որոնք 3-4 անգամ (ընդմիջումներով) տեղի են ունեցել Հյուսիսային կիսագնդում։
Կայնոզոյի դարաշրջանում առաջացել է այժմ գոյություն ունեցող ծածկասերմ բույսերի զգալի մասը, իսկ կենդանական աշխարհում (ցամաքում) գերակշռել են կաթնասուններն ու թռչունները։ Ծովային ֆաունայի կազմում իշխել են փափկամորթները, ծովային ոզնիները։
Կայնոզոյի ապարները հիմնականում հրաբխային և նստվածքային ծագում ունեն։ Օգտակար հանածոներից նստվածքային շերտախմբերը պարունակում են նավթ և գազ (Մերձավոր ու Միջին Արևելք, Նախակովկաս), գորշ ածուխ, մանգան (ճիաթուր, Նիկոպոլ)։ Ինտրուզիվ զանգվածների հետ կապված են բազմամետաղների, ոսկու, պղնձի, մոլիբդենի հանքավայրեր (Միջերկրածովային և Խաղաղօվկիանոսյան գոտիներ)։ Կայնոզոյի դարաշրջանի ապարները լայնորեն տարածված են Հայաստանում (Փամբակի, Բազումի, Զանգեզուրի, Շիրակի, Արագածի, Գեղամա, Վարդենիսի լեռնաշղթաներ)։
Կայնոզոյան ինտրուզիաների հետ է առնչված հանրապետության մետաղային օգտակար հանածոների մեծ մասը (Քաջարան, Ագարակ, Փամբակ, Զոդ)։
Հայտնի են գործնականորեն անսպառ շինանյութերի (բազալտ, տուֆ, պեմզա, գրանիտ, օբսիդիան) և աղի հանքավայրերը։
Սալինասի գավառ

Սալինասի  (պորտ.՝ Microrregião de Salinas), գավառ Բրազիլիայում, մտնում է Մինաս Ժերայս նահանգի մեջ։ Մտնում է Ագլոմերացիա նահանգի Բելու Օրիզոնտի մարզի մեջ։ Բնակչությունը կազմում է 211 158 մարդ 2006 թվականի տվյալով։ Զբաղեցված տարածքը 17 837,277  կմ²։ Բնակչության խտությունը 11,8  մարդ/կմ²։


== Վիճակագրություն ==
Համախառն ներքին արտադրանքը կազմել է 516 450 657,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 2 509,35 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,646։


== Գավառի կազմ ==
Գավառի կազմի մեջ են մտնում հետևյալ համայնքները.

Բերիզալ
Ինդայբիրա
Սալինաս
Մերձդնեստրի Մոլդովական Հանրապետություն

Մերձդնեստրի Մոլդովական Հանրապետություն, ՄՀ (մոլդ.՝ Република Нистрянэ, ուկրաիներեն՝ Придністровська Республіка) կամ Մերձդնեստր (մոլդ.՝ Нистрения, ուկրաիներեն՝ Придністров'я) - չճանաչված պետություն Եվրոպայի հարավ-արևելքում։ Համաձայն Մոլդովայի Սահմանադրության Մերձդնեստրի տարածքը մտնում է Մոլդովայի կազմի մեջ որպես Մերձդնեստր հատուկ կարգավիճակով ինքնավար տարածքային կազմավորում, չնայած որ փաստացիորեն Մերձդնեստրի տարածքը չի գտնվում Մոլդովայի վերահսկման տակ (մի քանի գյուղերի բացառությամբ)։ Տարածքը գտնվում է Մերձդնեստր գետի միջև սահմանակցում է Արևելյան Մոլդովային և Ուկրաինային։ Տարածքը պատակնում էր Մոլդովային բայց երբ 1990 թվականին անկախացավ դրանից հետո 1992 թ-ին տարածքը ղեկավարում է Մերձդնեստրյան Հանրապետությունը որի անկախությունը ճանաչում է մի քանի երկիր։ Տարածքը նախկինում գտնվել է Բեսարաբիայի կազմում։ Երբ ԽՍՀՄ-ում կար լարվածություն երբ ստեղծվում էր նորաստեղծ Մոլդովան դե ֆակտո պետություն Մերձդնեստրը պատերազմ սկսեց 1992 թ-ին և ավարտվեց 1992-ի հուլիսի հրադադարով։ Երկիրը ունի 20 բնակավայրեր որտեղ անցկացվում են անվտանգության միջոցառումներ։


== Արտաքին հղումներ ==
ՄՄՀ Նախագահի պաշտոնական կայք Archived 2016-10-28 at the Wayback Machine.
ՄՄՀ Բարձրագույն Խորհուրդ
ՄՄՀ Պետական մաքսային կոմիտե


== Ծանոթագրություններ ==
Վալդնաբի Նոյշթաթ (շրջան)

Անվան այլ կիրառումների համար տե՛ս՝ Վալդնաբի Նոյշթաթ (այլ կիրառումներ)Վալդնաբի Նոյշթաթ (գերմ.՝ Landkreis Neustadt an der Waldnaab), շրջան Գերմանիայում։ Շրջկենտրոնն է Վալդնաբի Նոյշթաթ քաղաքը։ Զբաղեցնում է 1.429,89 կմ2 տարածք։ Բնակչությունը՝ 99 672 մարդ։ Բնակչության խտությունը՝ 70 մարդ/կմ2։
Շրջանի պաշտոնական կոդը՝ 09 3 74։ Շրջանում 38 համայնք կա։


== Ծանոթագրություններ ==
 

Կաղապար:Վալդնաբի Նոյշթաթ
Դրակոլիմնի

Դրակոլիմնի (հուն․՝ Δρακολίμνη), Հունաստանի Տիմֆի և Սմոլիկաս լեռների լանջերին գտնվող ալպիական ծագման մի քանի լճերի անվանում։
Տեղաբնիկների պատմվածքների համաձայն, հնում այստեղ վիշապներ են ապրել, որոնք պատերազմել են միմյանց դեմ՝ սոճիներ և ժայռեր նետելով։ Այսպես ստեղծվել է յուրօրինակ լանդշաֆտ, իսկ լիճը ստացել է Դրակոլիմնի անվանումը, որը հունարենից թարգմանաբար նշանակում է «Վիշապի լիճ»։
Տիմֆի լեռան լճերը տեղակայված են ավելի քան 2000 մետր բարձրության վրա, լճի առավելագույն խորությունը կազմում է 4,95 մ, իսկ նրա մակերեսը կազմում է 1 հա։ Սմոլիկաս լեռան լճերը տեղակայված են լեռնաշղթայի արևմտյան լանջին։ Սմոլիկաս լեռը տեղակայված է Տիմֆի լեռնից մի քանի կիլոմետր հեռավորության վրա, որոնք միմյանցից բաժանվում են Վյոսա գետով։
Դրակոլիմնի լճերի խումբը համարվում է Հունաստանի Վիկոս-Աոոս ազգային պարկի մի մասնիկը։


== Պատկերասրահ ==

		
		


== Ծանոթագրություններ ==
Ժողովածու (2051)

Ժողովածու (2051), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2051 թվի տակ։ Ձեռագիրը գրվել է 18-րդ դարում։ Գրված է թղթի վրա, որը ունի 22X16,5 սմ չափս։ Ձեռագիրը կազմված է 124 թերթից։ Գրված է միասյուն, նոտրգրով։ Կազմը` ստվարաթուղթ։


== Բովանդակություն ==
Կղեմեսի Գալանոսի Յաղագս աստուածային բացարձակ կատարելութեան։
Ի գիրս Ֆիզիկային Արիստոտելի, Վիճաբանութիւնք առ մետաֆիզիկայն։
Ի գրոց Պատճառաց Արիստոտելի կամ Պրոկղի։
Յովհ. Որոտնեցւոյ Լուծմունք Պերյարմենիասին Արիստոտելի։


== Ծանոթագրություններ ==
Թա Հաջրաթ

Թա Հաջրաթ (անգլ.՝ Ta' Ħaġrat),  մեգալիթ տաճար Մալթայում՝ Մջար գյուղի մերձակայքում։ Մալթայի մեգալիթ այլ տաճարների հետ ընդգրկված է ՅՈւՆԵՍԿՕ-ի Համաշխարհային ժառանգության ցանկում։ Երկրի հնագույն սրբավայրերից է։ Բաղկացած է երկու տաճարներից։ Թա Հաջրաթի մեծ տաճարը վերաբերում է մալթական Ջգանտիա շրջանին (մ. թ. ա. 3.600-3.200), իսկ փոքր տաճարը՝ Սաֆլիենի շրջանին (մ. թ. ա. 3.300-3.000): Տաճարի ճակատամասը և նրա պորտալը վերակառուցվել են 1937 թվականին։


== Տեղակայում ==
Թա Հաջրաթը գտնվում է Մջար գյուղի արևմտյան ծայրամասում՝ Սկորբայից մոտ մեկ կիլոմետր հեռավորության վրա։ Թա Հաջրաթի ճակատամասը իր բնութագրով հիշեցնում է Սկորբայի տաճարին։


== Տաճարային համալիր ==

Կերամիկական բազմաթիվ իրերը, որոնք պեղումների արդյունքում հայտնաբերվել են այս տարածքում, վկայում են, որ տաճարի շրջանում նախկինում բնակավայր է եղել։ Վաղ շրջանի այս կերամիկան վերաբերում է մալթական պատմության Մջար փուլին (մ. թ. ա. 3.800-3.600):
Թա Հաջրաթը կառուցված է կորալային կրաքարից, որը Մալթայի տարածքում հասանելի ամենահին շինանյութն է։ Համալիրը բաղկացած է երկու կից տաճարներից, որոնք ունեն բավական ոչ կանոնավոր հատակագիծ Մալթայի՝ նեոլիթի շրջանի այլ կառույցների համեմատությամբ։ Փոքր տաճարը հյուսիսային կողմից հարում է առավել խոշոր տաճարին։
Տաճարի տարածքում հայտնաբերված գտածոներից առավել հետաքրքրական է տաճարի մոդելը, որ պատրաստված է կորալային կրաքարից։


== Տես նաև ==
Մալթայում ՅՈՒՆԵՍԿՕ-ի Համաշխարհային ժառանգության օբյեկտների ցանկ
Մալթայի մեգալիթ տաճարներ


== Ծանոթագրություններ ==
Ցարյովո-Զայմիշչե (գյուղ, Վյազեմսկի շրջան)

Ցարյովո-Զայմիշչե (ռուս.՝ Царёво-Займище), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 256 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բենաավիս

Բենաավիս (իսպ.` Benahavís), բնակավայր և մունիցիպալիտետ Իսպանիայում։ Գտնվում է Մալագա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Կոստա դել Սոլ Օկսիդենտալ շրջանում։ Տարածքը կազմում է` 145 կմ2։ Բնակչությունը՝ 4932 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից 78 կմ։


== Արտաքին հղումներ ==
պաշտոնական կայք
Portal de Benahavís Archived 2007-10-13 at the Wayback Machine.
Benahavís Archived 2008-03-09 at the Wayback Machine.
Ուրթիջուր

Ուրթիջուր, գետ Հայաստանի Տավուշի մարզում։ Սկիզբ է առնում Միափորի լեռների հյուսիսարևմտյան լանջերից և Իջևան քաղաքի սահմանում աջից միախառնվում Աղստևին։ Երկարությունը՝ 20 կմ։
Սկիզբ է առնում Մուրղուզ սարի ստորոտից, Իջևանում թափվում է Աղստև գետը։ Գետի երկայնքով է ձգվում Գանձաքար գյուղի վարչական տարածքը։


== Ծանոթագրություններ ==
Բուրգանյոֆ (կանտոն)

Բուրգանյոֆ (ֆր.՝ Bourganeuf), Ֆրանսիայի կանտոն է, գտնվում է Լիմուզան շրջանում։ Կրյոզ դեպարտամենտի կանտոնն է։ Մտնում է Գերե օկրուգի մեջ։ Համաձայն 2006 թվականի մարդահամարի կանտոնի բնակչությունը 6084 մարդ էր։Կանտոնի համարը 2307 է։ Բուրգանյոֆ կանտոնում կա 13 կոմունա, որոնցից ամենամեծը Բուրգանյոֆ կոմունան է։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Պերեմոգա (գյուղ, Սերեդինա-Բուդայի շրջան)

Անվան այլ կիրառումների համար տե՛ս՝ ՊերեմոգաՊերեմոգա (ուկրաիներեն՝ Перемога), գյուղ Ուկրաինայի Սումիի մարզի Սերեդինա-Բուդայի շրջանում։
2001 թվականի տվյալներով Պերեմոգա գյուղում բնակվում էր 16 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գերլարվածություն

Գերլարվածություն, էլեկտրաքիմիական, էլեկտրոդի հավասարակշիռ պոտենցիալի փոփոխությունը էլեկտրոլիզի ընթացքում, պայմանավորված էլեկտրաքիմիական բևեռացմամբ։ Տարբերում են կաթոդային և անոդային գերլարվածություն։ Դրանց արժեքը կախված է էլեկտրոդային ռեակցիայի տեսակից, հոսանքի խտությունից, լուծիչի և էլեկտրոդի բնույթից և այլն։ Գերլարվածության առաջացումը պայմանավորված է էլեկտրաքիմիական ռեակցիայի փուլերից մեկի դանդաղ ընթացքով և էլեկտրոդի մոտակայքում լուծույթի կոնցենտրացիայի փոփոխմամբ։ Գերլարվածության ամենամեծ արժեքները դիտված են ջրածնի և թթվածնի էլեկտրաքիմիական անջատման դեպքում (ջրի էլեկտրոլիզ)։
Չուրտանբաշևո

Չուրտանբաշևո (ռուս.՝ Чуртанбашево, բաշկիրերեն՝ Суртанбаш), գյուղ Ռուսաստանի Բաշկորտոստան հանրապետության Չեկմագուշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 60 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆուտբոլի Անգլիայի գավաթ 2013-14

Ֆուտբոլի Անգլիայի գավաթ 2013-14 (անգլ.՝ 2013-14 FA Cup), Ֆուտբոլի Անգլիայի գավաթի 133-րդ խաղարկությունն է լինելու։


== Եզրափակիչ ==


== Արտաքին հղումներ ==
Ֆուտբոլի Անգլիայի գավաթը TheFA.com կայքում։ (անգլ.)
Նիժնեպոպով (Բելոկալիտվինսկի շրջան)

Նիժնեպոպով (ռուս.՝ Нижнепопов), գյուղակ (խուտոր) Ռուսաստանի Ռոստովի մարզի Բելոկալիտվինսկի շրջանում։ Նիժնեսերեբրյակովսկի գյուղական համայնքի վարչական կենտրոնն է։
Յան Վացլավ Անտոնին Ստամից

Յան Վացլավ Անտոնին Ստամից (չեխ․՝ Jan Václav Antonín Stamic, գերմ.՝ Johann Wenzel Anton Stamitz, հունիսի 19, 1717(1717-06-19)[…], Havlíčkův Brod - մարտի 27, 1757(1757-03-27), Մանհայմ, Margraviate of Baden, Սրբազան Հռոմեական կայսրություն), չեխ կոմպոզիտոր, ջութակահար, դիրիժոր։


== Կենսագրություն ==
1734 թվականից աշխատել է Պրահայում։ 1744 թվականից՝ Մանհայմի կապելլայի առաջին ջութակահար, 1748 թվականից՝ ղեկավար։ Որպես վիրտուոզ ջութակահար և դիրիժոր հանդես է եկել Գերմանիայի քաղաքներում, Փարիզում։ Մանհայմի դպրոցի հիմնադիրը։
Իր ստեղծագործության և կատարողական գործունեության մեջ Ստամից արտահայտել է Լուսավորության դարաշրջանի գեղարվեստական իդեալները։
Հեղինակ է 74 սիմֆոնիայի, նվագախմբային տրիոների, գործիքային կոնցերտների, սոնատների, կապրիսների, պաշտամունքային երկերի։ Հիմք է դրել սոնատաային ձևին, նվագախմբային դինամիկ կատարմանը, ներմուծել դրամատիկական, հերոսական տարրեր, թեմատիկ կոնտրաստներ, նվագախումբ մտցրել վալդհոռններ և կլառնետներ։
Ստամիցի աշակերտներից են իր որդիներ Կարել և Անտոնին Ստամիցները, Ք․ Կաննաբիխը։


== Ծանոթագրություններ ==
Ստեռադիան

Ստեռադիան (< ստե(րեո) և ռադիան), մարմնային անկյան չափման միավորը Միավորների միջազգային համակարգում։ Կրճատ նշանակվում է ստեռ (միջազգային նշանակումը՝ sr)։
Ստեռադիան այն մարմնային անկյունն է, որի գագաթը գտնվում է գնդի կենտրոնում, և որը գնդային մակերևույթից կտրում է գնդի շառավղի քառակուսուն հավասար մակերեսով մակերևույթ։ Լրիվ գնդի կազմած մարմնային անկյունը հավասար է 4π ստեռադիանի։
Աստերոիդների ցանկ (48901-49000)

Աստերոիդների ցանկ (48801-48900)  • Աստերոիդների ցանկ  • Աստերոիդների ցանկ (49001-49100)
 Աստերոիդների ցանկ (48801-48900)  • Աստերոիդների ցանկ  • Աստերոիդների ցանկ (49001-49100)


== Աղբյուր ==
«Discovery Circumstances: Numbered Minor Planets (45001)-(50000)»։ www.minorplanetcenter.net
Ալկուեսկար

Ալկուեսկար (իսպ.՝ Alcuéscar), բնակավայր և համայնք Իսպանիայի արևմուտքում՝ Էստրեմադուրայի մաս հանդիսացող Կասերես ինքնավար պրովինցիայի Լիանոս դե Կասերես շրջանում (կոմարկայում)։ Զբաղեցնում է 108,93 կմ² տարածք։ Բնակչության թվաքանակը 2010 թվականի տվյալներով եղել է 2974։ Պրովինցիայի վարչական կենտրոնից՝ Կասերես քաղաքից հեռավորությունը 39 կիլոմետր է։ 
Հին վարչակարգի անկման ժամանակ բնակավայրը դարձել է սահմանադրական մունիցիպալիտետ Էստրեմադուրայի տարածաշրջանի սահմաններում։ 1834 թվականից ընդգրկվել է Մոնտանչեսի դատական տարածաբաժնի կազմում։ 1842 թվականին անցկացված մարդահամարի տվյալներով ունեցել է 650 տուն և 3560 բնակիչ։
Այս ոչ մեծ քաղաքը, որ հիմնադրվել է դեռևս մավրերի տիրապետության ժամանակաշրջանում՝ 830 թվականին, ընկած է զբոսաշրջային-ուխտագնացային Արծաթե երթուղու (Via de la Plata) վրա, որը Սևիլյայից դեպի Սուրբ Հակոբ առաքյալի հուղարկավորության վայրը տանող ուխտագնացային Camino de Santiago ճանապարհի մի ճյուղն է։ Բնակավայրին լայն համբավ է բերել դեռևս վեստգոթերի տիրապետության ժամանակներում՝ յոթերորդ դարի վերջերին այստեղ կառուցված Santa Lucía del Trampal եկեղեցին, որը վերջերս վերակառուցվել է, համալրվել ինտերպրետացիոն կենտրոնով։ Կա նաև հյուրընկալությամբ հռչակված, մեծ այգի ունեցող վանական համալիր, որը ծանր ժամանակներում ապաստան ու սնունդ է տվել խիստ կարիքավորներին և հիմա էլ ուխտավորներին անվճար ճաշ է առաջարկում, ինչպես նաև բաժանում պաշտամունքային-հուշանվերային ինքնատիպ խեցիներ 
:

		


== Ժողովրդագրություն ==
1900 թվականից ի վեր՝ Ալկուեսկարի բնակչության թվաքանակի փոփոխությունները ըստ տասնամյակների եղել են հետևյալը.


== Ծանոթագրություններ ==


== Արտաքին հղումներ ==
Ռոմեո Մուրադյան

Ռոմեո Սանասարի Մուրադյան (վրաց.՝ რომეო მურადიანი, հունվարի 9, 1979(1979-01-09), Թբիլիսի, Վրացական ԽՍՀ, ԽՍՀՄ), հայ դերասան, առավել հայտնի է «Մի վախեցիր» հայկական հեռուստասերիալից, որտեղ խաղում է Էդգարի դերը, Խորեն Լևոնյանի և Լուսինե Թովմասյանի հետ։ Հայտնի է նաև Լյուդովիկի դերով՝ «Առողջ եղիր» թատերական ներկայացումում, 2005 թվականին՝ Թբիլիսիում և 2014 թվականին՝ Փարիզում։


== Կենսագրություն ==
Ռոմեո Մուրադյանը ծնվել է 1979 թվականին, Թբիլիսիում, Սանասար Մուրադյանի և Ռոզա Մուրադյանի (ծննդյամբ՝ Տերսաղաթելովա) ընտանիքում։ Ունի քույր՝ Նարինե անունով։ Կարիերան սկսել է 16 տարեկան հասակում՝ 1995 թվականին, երբ խաղացել է «Սկանդալ Հավլաբարում» պիեսում։ 1998 թվականին ավարտել է Թբիլիսիի Պետրոս Ադամյանի անվան պետական հայկական դրամատիկական թատրոնին կից  թատերական ստուդիան։ 1998-2012 թվականներին աշխատել է Թբիլիսիի Պետրոս Ադամյանի անվան պետական հայկական դրամատիկական թատրոնում, հետագայում` Սլավա Ստեփանյանի անվան թատրոնում որպես դերասան։ 2012 թվականին տեղափոխվել է Փարիզ, որտեղ քույրն ապրում է 2009 թվականից։ Ազատ խոսում է հայերեն, վրացերեն, ռուսերեն և մի փոքր ֆրանսերեն։


== Անձնական կյանք ==
2000 թվականի սեպտեմբերի 23-ին Ռոմեոն ամուսնացել է Ալինա Մուրադյանի (ծննդյամբ՝ Թումասյան) հետ։ Նրանք ունեն երկու տղա՝ Համլետը (ծնվել է 2003 թվականի հոկտեմբերի 31-ին), Գեորգին (ծնվել է 2009 թվականի սեպտեմբերի 18-ին) և աղջիկ՝ Ռոզալին (ծնվել է 2016 թվականի հունվարի 15-ին)։ Ավագ որդին 2011 թվականին նկարահանվել է «Բաց դուռը» հայկական ֆիլմում։


== Ֆիլմագրություն ==


=== Կինո ===
Մի վախեցիր - Էդգար, 2006,
Թղթե փամփուշտ  (ქაღალდის ტყვია) - Սերոժ, 2006,
Անկախություն (დამუკიდებლობის) - Կոմունիստ Հայաստանից, 2009։


=== Թատրոն ===
Սկանդալ Հավլաբարում - Սաքո, 1995,
Աղջկաս փեսացուները - Արամ / Արմեն, 1996,
Արտաշեսի կրքերը` ռազմիկ, 1997,
Սիրուց պատուհաս - Վահան, 1998,
Նախ մահացավ, հետո ամուսնացավ - Սերգո, 1999-2000,
Դիմակահանդես - Այծ,
Պիկնիկ - Սապո,
Քեռի Բաղդասար - Օգսեն,
Արևելյան ատամնաբույժ - Մարգար,
Մեղադրական եզրակացություն - Գիգլա Մեբուրիշվիլի,
Սուրբ Ծնունդը Կուպելոյի տանը` Նինիլո,
Եղիր առողջ - Լյուդովիկ (Թբիլիսիում), 2005,
Եղիր առողջ - Լյուդովիկ (Փարիզում), 2014։


== Ծանոթագրություններ ==
Կալտասի (գյուղ, Կալտասինսկի շրջան)

Անվան այլ կիրառումների համար տե՛ս՝ ԿալտասիԿալտասի (ռուս.՝ Калтасы, բաշկիրերեն՝ Ҡалтасы), գյուղ Ռուսաստանի, Բաշկորտոստան հանրապետության Կալտասինսկի շրջանի կազմում։
Բնակչությունը 2009 թվականին գրանցված տվյալներով կազմում էր 4599 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մուդուզ

Մուդուզ, գյուղ Արևմտյան Հայաստանում, Բիթլիսի վիլայեթի Սղերդի գավառում։ Գտնվում էր Սղերդ գյուղաքաղաքից 20 կմ հյուսիս։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Էռնստ Էննո

Էռնստ Էննո (էստ․՝ Ernst Enno, 27 մայիսի (8 հունիսի), 1875, Վալգուտա – 7 մարտի, 1934, Հաապսալու), էստոնացի բանաստեղծ, գրող և լրագրող։


== Կենսագրություն ==
Էռնստ Էննոն ծնվել է 1875 թվականի մայիսի 27-ին (հունիսի 8-ին) Վարգուտայում (ներկայում՝ Էստոնիայի Տարտումաա նահանգում) կառապան Պրիտս Էննոյի ընտանիքում։ Էռնստ Էննոն իր մանկությունն անցկացրել է Ռինգուի մոտ գտնվող Սոոսաար ֆերմայում։ Ութ տարեկան հասակում սկսել է հաճախել թեմական դպրոց Լապետուկմեում, ապա սովորել է Հյուգո Տրեֆների գիմնազիայում և միջնակարգ դպրոց Տարտուում։ 1896 թվականից մինչև 1904 թվականը Էռնստ Էննոն բիզնեսի կառավարում է սովորել Ռիգայի տեխնիկական համալսարանում։ Ռիգայում ապրելու տարիներին աշխատել է որպես լրագրող։ Կրթությունն ավարտելուց հետո նա մի կարճ ժամանակ աշխատել է որպես կրեդիտային միության գլխավոր խորհրդական Վալգայում և ոռևտրային ընկերությունում Պյառնուում։ 1902 թվականից մինչև 1904 թվականը Էռնստ Էննոն աշխատել է որպես «Postimees» թերթի խմբագիր Տարտուում, իսկ 1923 թվականից մինչև 1925 թվականը եղել է էստոնական «Laste Rõõm» մանկական ամսագրի և այլ ամսագրերի խմբագիր։ 1920 թվականից մինչև 1934 թվականը Էռնստ Էննոն աշխատել է որպես դպրոցի տեսուչ Լյաենեմաայում, ապրել է Հաապսալու։
Էռնստ Էննոն մահացել է 1934 թվականի մարտի 7-ին Հաապսալուում։ Թաղված է Հին գերեզմանատանը։
1909 թվականին Էռնստ Էննոն ամուսնացել է նկարչուհի Էլֆրիդա Օլգա Սաուլի հետ (մահացել է տարագրության մեջ 1974 թվականին Մեծ Բրիտանիայում։


== Արվեստ ==
Էռնստ Էննոյի ստեղծագործության վրա զգալի է բուդդիզմի ու արևմտյան միստիցիզմի ազդեցությունը, ինչպես նաև կապը սիմվոլիզմի հետ։ Մանկությունը գյուղական վայրում անցկացնելու հանգամանքը, ինչպես նաև աստվածավախ մորից ու կույր տատից լսած պատմություններն իրենց ազդեցությունն են թողել նրա ստեղծագործության վրա։ Տունը, ճանապարհն ու կարոտը Էռնստ Էննոյի քնարերգության մեջ հաճախ հանդիպող տարրեր են։


== Հիշատակ ==
1939 թվականի հուլիսի 30-ին Հաապսալու քաղաքում տեղադրվել է Էռնստ Էննոյի բրոնզե կիսանդրին (քանդակագործ՝ Ռոման Հաավամյագի)։


== Ստեղծագործություններ ==
Uued luuletused (բանաստեղծությունների ժողովածու, 1909)
Hallid laulud (բանաստեղծությունների ժողովածու, 1910)
Minu sõbrad (1910)
Kadunud kodu (1920)
Valge öö (сборник поэм, 1920)
Valitud värsid (անթոլոգիա, 1937)
Üks rohutirts läks kõndima (գիրք երեխաների համար, 1957)
Väike luuleraamat (поэзия, 1964)
Rändaja õhtulaul (1998)
Laps ja tuul (2000)


== Ծանոթագրություններ ==


== Գրականություն ==
Toona, Elin. Rõõm teeb taeva taga tuld. Ernst Enno. Tartu: Ilmamaa 2000.
Ջրային պտտահողմ

Ջրային հողմապտույտը ձագարաձև օդա-ջրային մրրկասյուն, որն իր բնույթով նման է սովորական տորնադոյին, սակայն ձևավորվում է մեծ ջրավազանների մակերևույթին և միացված է կուտակ ամպերին։ Ջրային հողմապտույտը կարող է առաջանալ սովորական տորնադոյի ջրային մակերևույթի վրայով անցման ժամանակ։ Ավելի հաճախ հանդիպում է արևադարձային լայնություններում։
Ի տարբերություն դասական հողմապտույտի, ջրային պտտասյունը տևում է ընդամենը 15-30 րոպե, ունի ավելի փոքր տրամագիծ, շարժման արագությություն և պտույտը մոտ երկուսից երեք անգամ ավելի փոքր է։ Պարտադիր չէ ուղեկցվի ամպրոպային քամով։ Կան նաև հավելյալ տարբերություններ։
Նրան նրան, որ սովորաբար ջրային պտտահողմերն առաջանում են արևադարձային գոտիներում, դրանք կարող են հայտնվել նաև բարեխառն կլիմայական պայմաններ ունեցող տեղանքներում։ Նրանց կարելի է հաճախ հետևել Եվրոպայի արևմտյան ափերի մոտ, Բրիտանական կղզիներում և Միջերկրածովյան տարածքի մի քանի մարզերում։ Ջրային պտտահողմերը սահմանափակված չեն աղի ջրավազաններով, շատերն են նկատվել լճերի և գետերի վրա, օրինակ՝ Մեծ Լճերի վրա։ Ջրային հողմապտույտ է նկատվել նաև 2010 թվականի ամառային շոգ ժամանակ՝ Վոլգա գետի վրա։ Այն շատ հաճախ հանդիպում է Սև ծովի ափերին։


== Պատկերասրահ ==

		


== Տե՛ս նաև ==
Տորնադո
Հրե հողմապտույտ


== Ծանոթագրություններ ==


== Աղբյուրներ ==
Գիտատեխնիկական հանրագիտարանային բառարան
Մթնոլորտային անոմալ երևույթ «ջրային հողմապտույտ»։ Վ․ Ա․ Ռանցև-Կարտինով
Յուրի Ալեքսանյան (այլ կիրառումներ)

Յուրի Ալեքսանյան անուն-ազգանունը կարող է վերաբերել՝

Յուրի Թադևոսի Ալեքսանյան (1938), իմունաբան, մոլեկուլային կենսաբան։
Յուրի Բալաբեկի Ալեքսանյան (1948), մարզական լրագրող։
Սարգիս Գարուկյան

Սարգիս Հայորդու Գարուկյան (դեկտեմբերի 12, 1955(1955-12-12), Երևան, Հայկական ԽՍՀ, ԽՍՀՄ), հայ նկարիչ։
Նկարչուհի Մարիամ Համբարյանի ամուսինն է, նկարիչ Հենրի Գարուկյանի եղբայրը։


== Կենսագրություն ==
1978-1983 թվականներին սովորել է Խաչատուր Աբովյանի անվան պետական մանկավարժական ինստիտուտի նկարչա-գծագրական բաժնում։ 1989 թվականից Հայաստանի նկարիչների միության, 1997 թվականից՝ ՅՈՒՆԵՍԿՕ-ի «International Association of Art» կազմակերպության անդամ, 2005 թվականից՝ «Կերպար» նկարիչների ասոցիացիայի անդամ։


== Անհատական ցուցահանդեսներ ==
2011 թ. «Մի փոքր հայկական արև` մոսկովյան նոյեմբերին», «Արտ դեկո» պատկերասրահ, Մոսկվա
2011 թ. «Երկխոսություն», Ուրբաթ» մամուլի ակումբի ցուցասրահ, Երևան
2001 թ. Թեքեյան մշակութային ընկերակցություն, Պեշկեթերյան պատկերասրահ, Ալթադենա, ԱՄՆ
2001 թ. ՀՀ մշակույթի նախարարություն
1998 թ. Վանաձորի պետական պատկերասրահ
1992 թ. Արտասահմանյան երկրների հետ մշակութային կապերի ցուցասրահ
1987 թ. Բեռլին, Գերմանիա


== Մեջբերումներ Սարգիս Գարուկյանից ==
Քանի դեռ կա վրձնի և կտավի ազնվությունը, քանի նկարը կյանքի կոչողը մարդն է, վրձինը կիրառությունից դուրս չի գա։ Տեխնիկան, տեխնոլոգիաները հոգի չունեն, իսկ վրձինն ու նկարիչը հոգու թելադրանքով են գործում։


== Ծանոթագրություններ ==